สมเด็จพระสันตะปาปาฟรานซิสเสร็จสิ้นพระกรณียกิจการเสด็จเยือนประเทศไทยอย่างเป็นทางการ โดยรัฐบาลได้จัดพิธีส่งเสด็จไปยังประเทศญี่ปุ่นอย่างสมพระเกียรติ
สมเด็จพระสันตะปาปาฟรานซิสเสร็จสิ้นพระกรณียกิจการเสด็จเยือนประเทศไทยอย่างเป็นทางการ โดยรัฐบาลได้จัดพิธีส่งเสด็จไปยังประเทศญี่ปุ่นอย่างสมพระเกียรติสมเด็จพระสันตะปาปาฟรานซิส พระประมุขศาสนจักรโรมันคาทอลิก และพระประมุขแห่งนครรัฐวาติกัน เสด็จโดยรถยนต์พระที่นั่งถึงยังท่าอากาศยานทหาร 2 กองบิน 6 กองบัญชาการกองทัพอากาศดอนเมือง โดยมีผู้แทนรัฐบาลไทย ได้แก่ นายสมคิด จาตุศรีพิทักษ์ รองนายกรัฐมนตรี นายดอน ปรมัตถ์วินัย รัฐมนตรีว่าการกระทรวงการต่างประเทศ และนายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยผู้แทนสภาประมุขบาทหลวงโรมันคาทอลิกแห่งประเทศไทย และเครือข่ายองค์กรด้านศาสนาเฝ้าส่งเสด็จ พร้อมด้วยทหารกองเกียรติยศอย่างสมพระเกียรติในพิธีอำลาส่งเสด็จอย่างสมพระเกียรติก่อนเสด็จขึ้นประทับเครื่องบินพระที่นั่งเสด็จออกจากประเทศไทยไปยังกรุงโตเกียวประเทศญี่ปุ่น โดยมีหมายกำหนดการเสด็จเป็นเวลา 4 วัน นับเป็นสมเด็จพระสันตะปาปาพระองค์แรกที่เสด็จเยือนญี่ปุ่น ในรอบ 38 ปีในระหว่างเสด็จเยือนญี่ปุ่น สมเด็จพระสันตะปาปาฟรานซิสจะเสด็จไปยังเมืองนางาซากิและเมืองฮิโรชิมา ซึ่งเป็นสองเมืองของญี่ปุ่นที่ได้รับความเสียหายหนักจากการทิ้งระเบิดปรมาณูในช่วงสงครามโลกครั้งที่ 2 นอกจากนี้ ยังทรงมีกำหนดการเข้าเฝ้าฯ สมเด็จพระจักรพรรดินารุฮิโตะ และประกอบพิธีมิสซาที่โตเกียวโดม ในวันที่ 25 พฤศจิกายน 2562